3. การประกอบธุรกิจของแต่ละสายผลิตภัณฑ์

3.1. ลักษณะของผลิตภัณฑ์หรือบริการ

ลักษณะบริการของบมจ.ดุสิตธานี สามารถแบ่งออกได้เป็น 3 ส่วนใหญ่ดังนี้

1. ธุรกิจโรงแรมของบริษัท และบริษัทย่อย

โรงแรมดุสิตธานี มีลักษณะการให้บริการดังนี้

1. การให้บริการด้านห้องพัก

ปัจจุบันทางโรงแรมดุสิตธานีมีห้องพักทั้งสิ้น 500 ห้อง แบ่งออกเป็น

  ----------------------------------- ------------- ----------------------
                                      จำนวน (ห้อง)   

  ห้องพักธรรมดา (Superior)              366           

  ห้องเดอลุกซ์ (Landmark Deluxe)         108           

  ห้องชุด (Thai heritage Suites)        15            

  2 Bedroom Suites                    11            
  ----------------------------------- ------------- ----------------------

2. การให้บริการอาหารและเครื่องดื่ม

โรงแรมมีภัตตาคารจำหน่ายอาหารไทยและอาหารต่างประเทศ บาร์ ค็อกเทลเล้านจ์
และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  The Pavilion                          150

  The Tiara Restaurant                  120

  The Mayflower                         116

  Chinatown                             110

  Benjarong                             84

  Thien Duong                           80

  Champagne Bar                         58

  Hamilton’s                            50

  Lobby Lounge                          60

  Library 1918                          50

  The Tiara Bar                         50

  Poolside                              70
  ------------------------------------- ---------------------------------

  ห้องจัดเลี้ยงและห้องสัมมนา

  ------------------------------------- ---------------------------------
                                        ขนาดความจุ (คน)

  ห้องนภาลัยบอลรูม*                        700-1,800

  ห้องดุสิตธานีฮอลล์                         300-500

  ห้องศาลาแดง                            90-120

  ห้องวิมานแมน                            70-100

  ห้องสีลม                                40-60

  ห้องลุมพินี                               40-60

  ห้องพระราม 4                           20-40
  ------------------------------------- ---------------------------------

หมายเหตุ* สามารถแยกได้เป็น 1.ห้องนภาลัย มีความจุ 500-1,000 คน

2.ห้องวิมาน-สุริยา มีความจุ 200-500 คน

ห้องอาหารนอกโรงแรม จำนวน 2 แห่ง คือ

- ห้องอาหารเลอจาแดง ให้บริการอาหารทั่วไปเหมือนร้านคอฟฟี่ช๊อป มีขนาดความจุประมาณ 150
ที่นั่ง

- ห้องอาหารเสฉวน ให้บริการอาหารจีน มีขนาดความจุประมาณ 155-200 ที่นั่ง

3. การให้บริการด้านอื่นๆ ได้แก่

- สระว่ายน้ำ และศูนย์บริหารร่างกาย อันประกอบด้วย ห้องออกกำลังกาย ห้องนวดหน้า
ห้องอบไอน้ำ และห้องสปา

- ร้านค้าย่อยขายสินค้าพื้นเมืองและของที่ระลึกต่างๆ เช่น เครื่องประดับ ร้านตัดเสื้อผ้า
ร้านดอกไม้ และร้านขายยาภายในโรงแรม

-ร้านขายขนมเบเกอรี่ ชื่อ “Gourmet Corner”

-บริการอื่นๆ เช่น บริการสำรองที่นั่ง บริการรถ LIMOUSINE ระหว่างโรงแรม สนามบิน
บริการจัดทัวร์นอกสถานที่ บริการรับแลกเปลี่ยนเงินตราต่างประเทศ บริการรับเลี้ยงเด็กทารก
บริการตัดผม บริการซักอบรีด รับส่งไปรษณีย์ โทรศัพท์ ฯลฯ

ลักษณะของลูกค้าส่วนใหญ่จะเป็นชาวต่างประเทศ มีทั้งนักท่องเที่ยว และนักธุรกิจ
มีการจัดประชุมสัมนาทั้งบริษัทฯในประเทศไทยและการจัดประชุมนานาชาติ
ส่วนใหญ่ลูกค้านักท่องเที่ยวจะเดินทางมาในช่วงเดือน ตุลาคม ถึง มีนาคม ซึ่งเป็นช่วง High
Season ส่วนช่วงเดือนเมษายน-สิงหาคม จะเป็นช่วง Low Season จะมี
นักท่องเที่ยวเดินทางมาน้อย

  โรงแรมดุสิตรีสอร์ท พัทยา มีลักษณะการให้บริการดังนี้

  1. การให้บริการด้านห้องพัก

  -ปัจจุบันทางโรงแรมดุสิตรีสอร์ท พัทยา มีห้องพักทั้งสิ้น 462 ห้อง แบ่งออกเป็น

  ----------------------------------- ------------- ----------------------
                                      จำนวน (ห้อง)   

  ห้องพักธรรมดา (Superior)              374           

  ห้องเดอลุกซ์ (Landmark Deluxe)         66            

  ห้องชุด (Suites)                      22            
  ----------------------------------- ------------- ----------------------

  2. การให้บริการอาหารและเครื่องดื่ม

โรงแรมมีภัตตาคารจำหน่ายอาหารไทยและอาหารต่างประเทศ บาร์ ค็อกเทลเล้านจ์
และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  The Empress                           60

  The Bay                               150

  Cascade Café                          200

  Lobby Lounge                          80
  ------------------------------------- ---------------------------------

  ห้องจัดเลี้ยง และห้องจัดสัมมนา

  ------------------------------------- ---------------------------------
                                        ขนาดความจุ (ที่นั่ง)

  ห้องนภาลัยบอลรูม *                       1,500 –2,500

  ห้องดุสิต 1                              80-150

  ห้องดุสิต 2                              70-100

  ห้องดุสิต 3                              30

  ห้องดุสิต 4                              30

  ห้องดุสิต 5                              30

  ห้องดุสิต 6                              30

  ห้องดุสิต 7                              30

  ห้องดุสิต 8                              12

  ห้องดุสิต 9                              40

  ห้องดุสิต 10                             30

  ห้องดุสิต 11                             30

  ห้องดุสิต 12                             24
  ------------------------------------- ---------------------------------

หมายเหตุ * สามารถแยกได้เป็น 1. ห้องนภาลัย A มีความจุ 450-800 คน

  2. ห้องนภาลัย B มีความจุ 160-300 คน

  3. ห้องนภาลัย C มีความจุ 180-350 คน

  4. ห้องนภาลัย D มีความจุ 160-300 คน

  5. ห้องนภาลัย E มีความจุ 180-350 คน

  3. การให้บริการด้านอื่นๆ ได้แก่ สนามเทนนิส สระว่ายน้ำ ห้องออกกำลังกาย ห้องสปา
  และบริการ BUS LIMOUSINE ระหว่างโรงแรมและ สนามบิน บริการจัดทัวร์นอกสถานที่
  บริการรับแลกเปลี่ยนเงินตราต่างประเทศ บริการรับเลี้ยงเด็กทารก บริการซักอบรีด
  รับส่งไปรษณีย์ โทรเลข โทรศัพท์ ฯลฯ

  โรงแรมดุสิตรีสอร์ท และ โปโล คลับ มีลักษณะการให้บริการดังนี้

  1. การให้บริการด้านห้องพัก

  -ปัจจุบันทางโรงแรมดุสิตรีสอร์ท ชะอำ มีห้องพักทั้งสิ้น 300 ห้อง แบ่งออกเป็น

  --------------------------------- ------------------ --------------------
                                    จำนวน (ห้อง)        

  ห้องสแตนดาร์ด (Standard room)       206                
  สามารถมอง เห็นทะเลทุกห้อง                               

  ห้องสแตนดาร์ดวิวทะเล (Standard       26                 
  Seafacing)                                           

  ห้องชั้นล่างมีทางออกสู่สนามและสระว่ายน้ำ   33                 

  ห้องชุดแลนด์มาร์คสวีท (Landmark Suite) 26                 

  ห้องชุดเอ็กเซ็คคูทีฟสวีท (Executive      7                  
  Suite)                                               

  ห้องชุด (Polo Suite)                1                  

  ห้องชุด (Princess Suite)            1                  
  --------------------------------- ------------------ --------------------

  2. การให้บริการอาหารและเครื่องดื่ม

โรงแรมมีภัตตาคารจำหน่ายอาหารไทยและอาหารต่างประเทศ บาร์ ค็อกเทลเล้านจ์
และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  Ascot                                 50

  Benjarong                             170

  Palm Court                            180

  Rim Talay                             100

  San Marco                             70

  Lobby Lounge                          96

  Polo Bar                              70
  ------------------------------------- ---------------------------------

  ห้องจัดเลี้ยง และห้องจัดสัมมนา

  ------------------------------------- ---------------------------------
                                        ขนาดความจุ (คน)

  ห้องนภาลัยบอลรูม                         320-900

  ห้องนภาลัย A                            150-450

  ห้องนภาลัย B                            130-400

  ห้องห้วยทราย                            70-180

  ห้องบ่อฝ้าย                              50-150

                                        
  ------------------------------------- ---------------------------------

3. การให้บริการด้านอื่นๆ ได้แก่ ห้องออกกำลังกาย (Sauna , Fitness , Snooker ,
Table Tennis and Massage) สนามเทนนิส สระว่ายน้ำ ห้อง Squash สนามขี่ม้า
กีฬาทางน้ำประเภทต่างๆ ร้านค้าย่อยขายสินค้าพื้นเมืองและของที่ระลึกต่างๆ เครื่องประดับ
ร้านดอกไม้ และร้านขายยาภายในโรงแรม บริการเช่ารถ และรถ LIMOUSINE
บริการจัดทัวร์นอกสถานที่ บริการรับแลกเปลี่ยนเงินตราต่างประเทศ บริการรับเลี้ยงเด็ก
ร้านเสริมสวย บริการซักอบรีด รับส่งไปรษณีย์ โทรเลข โทรศัพท์ ในประเทศและ ต่างประเทศ
ฯลฯ

  โรงแรมดุสิต นิกโก้ มนิลา มีลักษณะการให้บริการดังนี้

  1. การให้บริการด้านห้องพัก

  ปัจจุบันทางโรงแรมดุสิต นิกโก้ มนิลา มีห้องพักทั้งสิ้น 542 ห้อง แบ่งออกเป็น

  ----------------------------------- ------------ --------------------- --
                                      จำนวน (ห้อง)                        

  Deluxe Rooms                        334                                

  Dusit Executive Club Rooms          149                                

  Landmark Rooms                      15                                 

  Landmarks Suites                    6                                  

  Executive Suites                    35                                 

  Ambassador Suites                   2                                  

  Presidential Suite                  1                                  
  ----------------------------------- ------------ --------------------- --

  2. การให้บริการอาหารและเครื่องดื่ม

-โรงแรมมีภัตตาคารจำหน่ายอาหารไทยและอาหารต่างประเทศ บาร์ ค็อกเทลเล้านจ์
และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  The Café                              170

  Lobby Lounge                          112

  Benkay                                123

  Ciao                                  183

  Benjarong                             104

  Paulaner                              450
  ------------------------------------- ---------------------------------

  ห้องจัดเลี้ยง และห้องจัดสัมมนา

  -------------------------------------- --------------------------------
                                         ขนาดความจุ (คน)

  Grand Ballroom*                        750-1200

  Azalea                                 40-60

  Bougainvillea                          30-50

  Camella                                50-80

  Dahlia                                 50-80

  Emilia                                 50-80

  Ipil-Ipil                              40-80

  Mulawin                                40-80

  Acacia                                 20-40

  Kamagong                               20-40

  Narra                                  30-60

  Yakal                                  40-80

  Asana                                  40-80

  Tanguile                               40-80
  -------------------------------------- --------------------------------

หมายเหตุ * สามารถแยกได้เป็นห้อง Ballroom A, B และ C รวม 3 ห้อง ซึ่งมีความจุห้องละ

180-400 คน

  3. การให้บริการด้านอื่นๆ ได้แก่ สระว่ายน้ำ ร้านค้าย่อยขายสินค้าพื้นเมืองและของ
  ที่ระลึกต่างๆ เครื่องประดับ ร้านดอกไม้ และร้านขายยาภายในโรงแรม บริการเช่ารถ และรถ
  LIMOUSINE บริการรับแลกเปลี่ยนเงินตราต่างประเทศ บริการซักอบรีด รับส่งไปรษณีย์ โทรเลข
  โทรศัพท์ ฯลฯ

  โรงแรมรอยัลปริ๊นเซส กรุงเทพ มีลักษณะการให้บริการ ดังนี้

  1. การให้บริการด้านห้องพัก

  ปัจจุบันทางโรงแรมรอยัลปริ๊นเซส กรุงเทพ มีห้องพักทั้งสิ้น 168 ห้อง แบ่งออกเป็น

  ------------------------------------------ ----------------------------
  ชนิดของห้องพัก                                จำนวน (ห้อง)

  ห้องพักธรรมดา (Superior)                     55

  ห้องเดอลุกซ์ (Deluxe)                         108

  ห้องชุด (Suites)                             5
  ------------------------------------------ ----------------------------

  2. การให้บริการอาหารและเครื่องดื่ม

  -โรงแรมมีภัตตาคารจำหน่ายอาหารไทยและอาหารต่างประเทศ บาร์
  ค็อกเทลเล้านจ์และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  Princess Cafe                         120

  The Empress (Chinese)                 220

  Piccolo (Italian)                     55

  Mikado (Japanese)                     90

  Lobby Lounge                          40

  Pool Side Bar                         35
  ------------------------------------- ---------------------------------

  ห้องจัดเลี้ยง และห้องจัดสัมมนา

+-------------------------------------+--------------------------------+
|                                     | ขนาดความจุ (คน)                 |
+-------------------------------------+--------------------------------+
| ห้องราชดำเนิน                         | 60-80 คน                       |
+-------------------------------------+--------------------------------+
| ห้องหลานหลวง                         | 80-100 คน                      |
+-------------------------------------+--------------------------------+
| ห้องวิมานทิพย์ 1                        | 10-20 คน                       |
+-------------------------------------+--------------------------------+
| ห้องวิมานทิพย์ 2                        | 20-30 คน                       |
|                                     |                                |
| ห้องศุภมิตร                            | 40-60 คน                       |
+-------------------------------------+--------------------------------+

  3. การให้บริการด้านอื่นๆ ได้แก่ สระว่ายน้ำ ศูนย์บริหารร่างกาย ร้านค้าย่อยของที่ระลึกต่างๆ
  ศูนย์บริการธุรกิจ บริการแลกเปลี่ยนเงินตราต่างประเทศ บริการซักรีด
  บริการโทรศัพท์ทั้งในและต่างประเทศ

  โรงแรมรอยัลปริ๊นเซส ศรีนครินทร์ มีลักษณะการให้บริการ ดังนี้

  1. การให้บริการด้านห้องพัก

  ปัจจุบันทางโรงแรมรอยัลปริ๊นเซส ศรีนครินทร์ มีห้องพักทั้งสิ้น 198 ห้อง แบ่งออกเป็น

  ---------------------------------- ------------ -----------------------
                                     จำนวน (ห้อง)  

  ห้องพักธรรมดา (Superior)             47           

  ห้องเดอลุกซ์ (Deluxe)                 132          

  ห้องชุด (Junior Suite)               14           

  ห้องชุด (Executive Suite)            5            
  ---------------------------------- ------------ -----------------------

  2. การให้บริการอาหารและเครื่องดื่ม

  โรงแรมมีภัตตาคารจำหน่ายอาหารไทยและอาหารต่างประเทศ บาร์ ค็อกเทลเล้านจ์
  และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  Square One Restaurant                 145

  Chinese Restaurant                    100

  Miyuki                                70

  Lobby Lounge                          45
  ------------------------------------- ---------------------------------

  ห้องจัดเลี้ยง และห้องจัดสัมมนา

  ------------------------------------- ---------------------------------
                                        ขนาดความจุ (คน)

  ห้องศรีนครินทร์ ฮอลล์                      400-600

  ห้องศรีนครินทร์ 1                         200-350

  ห้องศรีนครินทร์ 2                         100-200

  ห้องปริ๊นเซส 1                           60-80

  ห้องปริ๊นเซส 2                           60-80

  ห้องปริ๊นเซส 3                           40-50
  ------------------------------------- ---------------------------------

  3. การให้บริการด้านอื่นๆ ได้แก่ สระว่ายน้ำ และศูนย์บริหารร่างกาย ศูนย์บริการธุรกิจ
  บริการนวดแผนโบราณ

  โรงแรมรอยัลปริ๊นเซส เชียงใหม่ มีลักษณะการให้บริการ ดังนี้

  1. การให้บริการด้านห้องพัก

  ปัจจุบันทางโรงแรมรอยัลปริ๊นเซส เชียงใหม่ มีห้องพักทั้งสิ้น 198 ห้อง แบ่งออกเป็น

+----------------------------------+-----------+---+----------------------+
|                                  | จำนวน     |   |                      |
|                                  | (ห้อง)     |   |                      |
+----------------------------------+-----------+---+----------------------+
| ห้องพักธรรมดา (Superior)           | 100       |   |                      |
+----------------------------------+-----------+---+----------------------+
| ห้องเดอลุกซ์ (Deluxe)               | 82        |   |                      |
+----------------------------------+-----------+---+----------------------+
| ห้องชุด (Junior Suite)             | 8         |   |                      |
+----------------------------------+-----------+---+----------------------+
| ห้องชุด (Suite One Bed Room)       | 6         |   |                      |
|                                  |           |   |                      |
| ห้องชุด (Suite Two Bed Room)       | 2         |   |                      |
+----------------------------------+-----------+---+----------------------+

  2. การให้บริการอาหารและเครื่องดื่ม

  โรงแรมมีภัตตาคารจำหน่ายอาหารไทย จีน ญี่ปุ่น และยุโรป ล้อบบี้บาร์ ค็อกเทลเล้านจ์
  และห้องจัดเลี้ยง เพื่อให้บริการแก่ลูกค้าที่มาพักโรงแรม และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ----------------------------------- -----------------------------------
                                      ขนาดความจุ (ที่นั่ง)

  Garden Café                         100

  Jasmine                             150

  Miyuki                              120

  Music Room                          80
  ----------------------------------- -----------------------------------

  ห้องจัดเลี้ยง และห้องจัดสัมมนา

  ------------------------------------- ---------------------------------
                                        ขนาดความจุ (คน)

  ห้องวิมานแมน                            150
  ------------------------------------- ---------------------------------

3.  การให้บริการด้านอื่นๆ ได้แก่ สระว่ายน้ำ นวดแผนโบราณ ห้องออกกำลังกาย ฯลฯ

  2. ธุรกิจอาคารสำนักงานให้เช่า

บริษัทมีอาคารพาณิชย์ขนาด 11 ชั้น มีพื้นที่ให้เช่ารวมทั้งสิ้น 13,578.19 ตารางเมตร
ปัจจุบันมีผู้เช่าพื้นที่ประมาณ 6,823.72 ตารางเมตร อัตราค่าเช่าเฉลี่ย 258 บาทต่อตารางเมตร
เนื่องจากสภาวะการแข่งขันด้านธุรกิจอาคารสำนักงานให้เช่ามีการแข่งขันสูง
ประกอบกับมีอาคารพาณิชย์ที่สร้างขึ้นใหม่หลายแห่งในบริเวณใกล้เคียงยังมีพื้นที่ให้เช่าว่างอยู่
ทำให้หาผู้เช่าได้ยากและผู้เช่าเดิมมีโอกาสขอต่อรองราคาให้ ลดราคาลงอีก
บริษัทได้ให้พื้นที่บางส่วนแก่บริษัทในเครือเช่า เพื่อลดค่าใช้จ่ายในการดำเนินธุรกิจ

3. ธุรกิจรับจ้างบริหารโรงแรม

บริษัทมีบริษัทย่อย คือ บจ. ดุสิตโฮเต็ล แอนด์ รีสอร์ท ถือหุ้น โดยบจ. ดุสิตธานี อินเตอร์เนชั่นแนล
และ บมจ. รอยัลปริ๊นเซส ถือหุ้นโดยบจ. ดุสิตธานี อินเตอร์เนชั่นแนล ร้อยละ41.32
และถือหุ้นโดยบริษัทร้อยละ 38.33
ซึ่งทั้งสองบริษัทประกอบกิจการรับจ้างบริหารโรงแรมในประเทศและต่างประเทศ
โดยมีรายได้ดังต่อไปนี้

  1. รายได้จากค่าธรรมเนียมในการบริหารงาน (Management Fee) ประมาณ 2-3%
  ของรายได้รวม

  2. รายได้จากค่าธรรมเนียมในการกระตุ้นธุรกิจ (Incentive Management Fee) ประมาณ
  3%-5% ของกำไรขั้นต้น

  3. รายได้จากค่าธรรมเนียมในการส่งเสริมการตลาด (Marketing Fee) ประมาณ 2.50%
  ของรายได้ห้องพัก

  4. รายได้จากค่าธรรมเนียมในการบริหารงาน (Technical Fee)
  โดยคิดเป็นจำนวนเหมาจ่ายครั้งแรกของการทำสัญญา

บจ. ดุสิตโฮเต็ล แอนด์ รีสอร์ท รับบริหารโรงแรมภายใต้ชื่อ ” ดุสิต”
โดยรับบริหารโรงแรมของบมจ. ดุสิตธานี ซึ่งเป็นบริษัทใหญ่ 3 แห่ง คือ โรงแรมดุสิตธานี กรุงเทพ
โรงแรมดุสิต รีสอร์ท พัทยา และโรงแรมดุสิตรีสอร์ท และ โปโลคลับ และโรงแรมอื่นๆ อีก 4 แห่ง
คือ โรงแรมดุสิต ไอส์แลนด์ รีสอร์ท โรงแรมสันติบุรี ดุสิต รีสอร์ท โรงแรม ดุสิตลากูน่า และ
Dusit Hotel Nikko, Manila และอีก 2 โรงแรมภายใต้บริหารงานของ Dusit Pacific
N.V. ที่ประเทศอินโดนีเซีย

บมจ. รอยัลปริ๊นเซส รับบริหารโรงแรมภายใต้ชื่อ ” ปริ๊นเซส” คือ โรงแรมรอยัลปริ๊นเซส โคราช
โรงแรมรอยัลปริ๊นเซส ระนอง โรงแรมปทุมวัน ปริ๊นเซส และโรงแรมเจริญธานี ปริ๊นเซส ขอนแก่น
และแฟรนซ์ไชน์ 3 แห่งคือ โรงแรมเบลแอร์ ปริ๊นเซส โรงแรมแกรนด์ไชน่า ปริ๊นเซส
และสองพันบุรีธานี โฮเต็ล

4. ธุรกิจสถานสุขภาพ

บริษัทมีบริษัทย่อยคือ บ.เทวารัณย์ สปา ประกอบธุรกิจรับบริการเพื่อสุขภาพ
เปิดดำเนินการอยู่ในโรงแรม 2 แห่ง คือโรงแรมดุสิตธานี มีจำนวน 14 ห้อง และโรงแรมดุสิต
รีสอร์ท พัทยา มีจำนวน 9 ห้อง

  ปัจจัยที่มีผลกระทบต่อโอกาสในการประกอบธุรกิจ

  ธุรกิจของบริษัทมีข้อจำกัดในการประกอบธุรกิจ คือขึ้นอยู่กับฤดูกาลท่องเที่ยว
  โดยมีฤดูกาลท่องเที่ยวแบ่งเป็นปีละ 2 ครั้ง โดยแบ่งเป็นในกรุงเทพ และต่างจังหวัด คือ

  กรุงเทพ ช่วง High Season เริ่มตั้งแต่เดือนตุลาคม ถึงเดือน มีนาคม

  ช่วง Low Season เริ่มตั้งแต่เดือนเมษายน ถึงเดือน กันยายน

  ต่างจังหวัด ช่วง High Season เริ่มตั้งแต่เดือนตุลาคม ถึงเดือน มีนาคม

ช่วง Low Season เริ่มตั้งแต่เดือนเมษายน ถึงเดือน กันยายน

3.2. การตลาดและภาวะการแข่งขัน

  ก. นโยบายและลักษณะการตลาด

ในปี 2545 บริษัทยังคงดำเนินกลยุทธ์ โดยใช้ระบบส่งเสริมการตลาดร่วม ณ ส่วนกลาง
มีการจัดทำนโยบาย แผนพัฒนาและแผนการตลาดให้กับโรงแรมทุกแห่ง เพื่อเสริมความแข็งแกร่ง
และประสิทธิภาพของการตลาดจากส่วนกลางของบริษัท และยังคงนโยบายกระจายการขาย
โดยให้โรงแรมแต่ละแห่งดำเนินการขายตรงให้กับโรงแรมของตนเอง พร้อมทั้ง
ทำการส่งเสริมการขายข้ามโรงแรมให้กับโรงแรมทุกแห่งในเครือร่วมกันอย่างต่อเนื่อง

พร้อมทั้งยังคงดำเนินกลยุทธ์เพื่อเพิ่มศักยภาพทางการขายและการตลาดผ่านกลุ่มพันธมิตรทางด้านการโรงแรมแห่งเอเชีย
ภายใต้ชื่อ “เอเชี่ยน โฮเต็ลส์ อัลไลแอนซ์ : เอ เอช เอ (Asian Hotels Alliance :
AHA) โดยมีสมาชิกในกลุ่มก่อตั้งได้แก่ กลุ่มโรงแรมและรีสอร์ทในเครือดุสิตธานี (ไทย)
กลุ่มโรงแรมและรีสอร์ทในเครือแลนดิส (ไต้หวัน) กลุ่มโรงแรมในเครือมาร์โคโปโล (ฮ่องกง)
กลุ่มโรงแรมและรีสอร์ทในเครือเมอร์ริตัส (สิงคโปร์) และกลุ่มโรงแรมในเครือนิวโอตานิ (ญี่ปุ่น)

ผลจากการร่วมมือกันด้านการขายและการตลาดของกลุ่มพันธมิตร
ทำให้บริษัทประสบผลสำเร็จในการขยายเครือข่ายการส่งเสริมการขายครอบคลุมโรงแรมมากกว่า
70 แห่งในแทบทุกเมือง และแหล่งพักผ่อนทั่วภูมิภาค

นอกจากนั้นแล้ว ผลจากการจัดทำเวปไซต์ www.ahahotels.com ร่วมกันกับกลุ่มพันธมิตร
ทำให้บริษัทสามารถขยายเครือข่ายการสำรองห้องพักให้กับโรงแรมทุกแห่ง
โดยเสนอบริการจองห้องพักผ่านระบบออนไลน์ที่สะดวกและรวดเร็วกับนักธุรกิจ
และนักท่องเที่ยวทั่วโลก

จากการจัดทำคู่มือร่วมกับกลุ่มพันธมิตรทางด้านการโรงแรมแห่งเอเชียให้โรงแรมสมาชิกจัดวางในห้องพักรวมทั้งแจกให้กับสำนักงานขายส่วนภูมิภาคของแต่ละกลุ่มโรงแรมและพันธมิตรทางการค้าทั่วโลก
ทำให้สามารถเสนอข้อมูลของโรงแรมสมาชิกแต่ละแห่งให้กับกลุ่มเป้าหมายโดยตรง
นับว่าเป็นเครื่องมือส่งเสริมการขายผ่านสื่อสิ่งพิมพ์ที่มีประสิทธิภาพอีกอันหนึ่ง ซึ่งบริษัทได้จัดทำขึ้น

บริษัททำการเพิ่มศักยภาพทางด้านการขายและการตลาด
ร่วมกับกลุ่มพันธมิตรทางด้านการโรงแรมแห่งเอเชียอย่างต่อเนื่องตลอดทั้งปี
โดยมีการจัดประชุมทางด้านการขายและการตลาดของธุรกิจท่องเที่ยว ที่กรุงเทพฯ ฮ่องกง สิงคโปร์
ไทเปและโตเกียว ร่วมมือกันในการเข้าร่วมประชุมธุรกิจท่องเที่ยวนานาชาติต่าง ๆ
จัดทำโฆษณาประชาสัมพันธ์ร่วมกัน
ขยายกลุ่มลูกค้าประจำโดยการจัดทำรายการส่งเสริมการขายโดยเฉพาะให้กับฐานลูกค้าที่มีอยู่เดิม
รวมทั้งขยายฐานลูกค้าในกลุ่มใหม่ ๆ ร่วมกัน โดยดึงสายการบินต่าง ๆ เข้ามาร่วมเป็นพันธมิตร

นอกจากนั้น บริษัทยังสามารถพัฒนาการส่งเสริมการขายและการตลาด
ผ่านระบบอินเตอร์เน็ทอย่างต่อเนื่อง มีผลทำให้การสำรองห้องพักผ่านเวปไซต์ Dusit.Com
เครือข่ายโรงแรมและการท่องเที่ยวเพิ่มสูงขึ้นกว่าเดิม
โดยที่โรงแรมและรีสอร์ทในเครือดุสิตธานีและเครือรอยัลปริ๊นเซสทุกแห่ง ทำการเผยแพร่ข่าวสาร
ข้อมูลเปลี่ยนแปลงและเสนออัตราห้องพักราคาพิเศษ
และรับสำรองห้องพักโดยตรงจากลูกค้าทั่วโลกทุกที่ทุกเวลาตลอด 24 ชั่วโมง พร้อมกันนี้
บริษัทท่องเที่ยว บริษัทคู่ค้าต่าง ๆ ได้ทำการสำรองห้องพักในราคาที่ตกลงกันผ่านเวปไซต์นี้
โรงแรมทุกแห่งในเครือ
แต่ละตัวแทนฝ่ายขายทุกแห่งทั่วโลกของบริษัทก็ได้ทำการสำรองห้องพักให้กับลูกค้าผ่านเวปไซต์นี้ด้วยเช่นกัน

ทั้งนี้เพื่อเป็นการส่งข้อมูลข่าวสารให้แก่ลูกค้าญี่ปุ่น ซึ่งเป็นฐานลูกค้าหลักในเอเชีย
(นอกเหนือจากไทย) ให้เป็นไปอย่างรวดเร็วและมีประสิทธิภาพสูงสุด
บริษัทประสบความสำเร็จในการพัฒนาเวปไซต์ Dusit.Com เป็นภาษาญี่ปุ่น
พัฒนาการสื่อสารผ่านอี-เมล์ และการส่งข่าวสารออนไลน์ (Dusit E-News)
เป็นภาษาญี่ปุ่นเช่นเดียวกับ เวปไซต์

สามารถจัดตั้งศูนย์ลูกค้าสัมพันธ์ญี่ปุ่น (Japanese Center)
เพื่อให้บริการแก่ลูกค้าชาวญี่ปุ่นโดยเฉพาะ และดูแลในทุก ๆ
ด้านของการให้บริการและอำนวยความสะดวกด้านต่างๆ
สำหรับลูกค้าของโรงแรมทุกแห่งในเครือดุสิตและ เครือรอยัลปริ๊นเซสทั้งหมดอย่างทั่วถึง

วางแผนพัฒนาเวปไซต์ Dusit.Com ให้มีภาษาที่หลากหลายเพิ่มขึ้นนอกเหนือจากภาษาอังกฤษ
และภาษาญี่ปุ่น โดยมีจุดมุ่งหมายให้เวปไซต์แต่ละภาษาจะอัดแน่น
ด้วยอรรถประโยชน์และข้อมูลที่ลูกค้าแต่ละชาติต้องการทราบไว้อย่างครบครัน
รวมทั้งจัดตั้งแผนพัฒนาให้การสื่อสารผ่านอี-เมล์ และการส่งข่าวสารออนไลน์ (Dusit E-News)
เป็นหลายภาษาเช่นกัน เพื่อให้การสื่อสารเป็นไปอย่างรวดเร็วและมีประสิทธิภาพสูงสุด

ในปี 2545 นี้ บริษัทสามารถขยายช่องทางการขายผ่านระบบพาณิชย์อีเลคทรอนิกส์ (E-Commerce)
รับสำรองห้องพักออนไลน์ผ่านเวปไซต์ www.dusit.com ภาคภาษาอังกฤษ และภาคภาษาญี่ปุ่น ผ่าน
www.ahahotels.com ผ่านศูนย์สำรองห้องพักส่วนกลางของบริษัทฯ (Reservations Center)
และผ่านศูนย์ลูกค้าสัมพันธ์ญี่ปุ่น (Japanese Center)
รวมทั้งพัฒนาศูนย์กลางระบบการตลาดรวมทั่วโลก (Global Distribution System)
อย่างต่อเนื่อง และดำเนินการเพื่อเพิ่มตัวแทนการขายของบริษัท (Regional Sales Offices)
ที่เยอรมัน และสิงคโปร์

ส่วนแผนการจัดระบบการตลาดในระยะยาว อยู่ในขั้นตอนการพัฒนาอย่างต่อเนื่อง
ทำการศึกษาเพื่อดำเนินการจัดตั้งและเก็บข้อมูลทางด้านการขายและฐานข้อมูลของลูกค้าไว้ ณ
ส่วนกลางโดยใช้เทคโนโลยีที่ทันสมัย

ถึงแม้จะมีเหตุการณ์ถล่มอาคารเวิลด์เทรดเมื่อวันที่ 11 กันยายน 2544 จนถึงการวางระเบิดในปี
2545 ที่บาหลี
ตลอดจนการเตือนนักท่องเที่ยวของหลายประเทศส่งผลกระทบต่อการเดินทางท่องเที่ยวทั่วโลกรวมถึงประเทศไทย
โดยเฉพาะปี 2545
ที่ผ่านมาตลาดการประชุมสัมมนามีการถอนตัวและชะลอการเดินทางไปเป็นจำนวนมาก
แต่โดยภาพรวมการท่องเที่ยวในประเทศไทย ทางการท่องเที่ยวแห่งประเทศไทย (ททท)
ยืนยันถึงการขยายตัวเพิ่มขึ้นอย่างต่อเนื่องของนักท่องเที่ยวระหว่างประเทศโดยมีจำนวนทั้งสิ้น
10,700,000 คน หรือเพิ่มขึ้นจากปีที่แล้วราวร้อยละ 6.34
และนักท่องเที่ยวภายในประเทศเดินทาง 61.53 ล้านคน / ครั้ง เป็นการขยายตัวร้อยละ 4.96

จากการขยายตัวของอุตสาหกรรมการท่องเที่ยวแห่งประเทศไทยในปี 2545
ทำให้ธุรกิจการโรงแรมของบริษัทซึ่งมีส่วนสัมพันธ์อย่างสูงกับการท่องเที่ยว
มียอดการใช้บริการเพิ่มขึ้นในภาพรวม เมื่อเทียบกับปีก่อน

จากการที่ฝ่ายการตลาดและการขายของบริษัทดำเนินกลยุทธ์อย่างต่อเนื่องเพื่อเพิ่มศักยภาพทางการขายและการตลาด
โดยการร่วมมือผ่านกลุ่มพันธมิตรทางด้านโรงแรมแห่งเอเชีย ผ่านกลุ่มพันธมิตรของสายการบินต่าง ๆ
พัฒนาการขายและการสำรองห้องพักผ่านระบบพาณิชย์อิเลกทรอนิกส์ (E-Commerce)
มีผลช่วยให้ยอดการใช้การบริการของลูกค้าในภาพรวมของบริษัทเพิ่มขึ้นเช่นกัน

แผนการตลาด

1. ปฏิทานการดำเนินการด้านการตลาดปี 2545 มีดังนี้

  1.1 รักษาและขยายชื่อเสียงของโรงแรมในเครือดุสิตและรอยัลปริ๊นเซสให้เป็นที่รู้จักมากขึ้น

1.2 เสริมสร้างความแตกต่างหรือลักษณะเด่น ให้กับโรงแรมในเครือดุสิตและเครือรอยัล ปริ๊นเซส
เพื่อเป็นการตอบสนองความต้องการหรือรสนิยมของนักธุรกิจและนักท่องเที่ยวที่มีความต้องการต่างกัน

1.3 สร้างความเข้าใจและความต้องการของลูกค้า โดยการติดต่อกับลูกค้าโดยตรง
และจากการศึกษาวิเคราะห์

1.4 พัฒนาสินค้าและบริการจากการศึกษาและวิเคราะห์ข้อมูลของลูกค้า
เพื่อให้โรงแรมในเครือสามารถรักษาลูกค้าที่มีอยู่เดิม และขยายฐานลูกค้าใหม่

1.5 เสริมสร้างความสัมพันธ์กับลูกค้าและคู่ค้าในแต่ละกลุ่มเป้าหมาย
โดยดำเนินการตลาดแบบเจาะกลุ่มสู่กลุ่มศักยภาพ

1.6 ให้ความช่วยเหลือแก่โรงแรมในเครือ
ให้มีส่วนแบ่งของลูกค้าตามแต่ละกลุ่มเป้าหมายและศักยภาพ

1.7 ดำเนินการจัดทำระบบ เครื่องมือส่งเสริมการขาย
ช่องทางการจัดจำหน่ายเพื่อเป็นการขยายผลกำไร และส่วนแบ่งทางการตลาดให้แก่โรงแรมในเครือ

1.8 ดำเนินการโฆษณาประชาสัมพันธ์เลขหมายด่วน 4 ตัว คือ 1699
ซึ่งเป็นสายด่วนของศูนย์สำรองห้องพัก ให้เป็นที่รู้จักแก่นักท่องเที่ยวชาวไทยและชาวต่างประเทศ

1.9 เสริมความแข็งแกร่งและประสิทธิภาพ
ของการตลาดจากส่วนกลางของบริษัทและกระจายอำนาจให้แก่ทีมขาย
เพื่อนำมาซึ่งผลประโยชน์สูงสุดให้กับโรงแรมในเครือ

  1.10 ดำเนินการจัดทำโฆษณาและประชาสัมพันธ์อย่างต่อเนื่อง

1.11
ร่วมมือกับภาครัฐและเอกชนในการจัดทำโครงการส่งเสริมการขายร่วมกันทั้งในเมืองไทยและต่างประเทศ

1.12 สร้างเครือข่ายการขายและการตลาด
โดยร่วมมือกับกลุ่มพันธมิตรทางด้านการโรงแรมแห่งเอเชีย ภายใต้ชื่อ “เอเชี่ยน โฮเต็ลส์
อัลไลแอนซ์ : เอ เอช เอ (Asian Hotels Alliance : AHA)”
ซึ่งจัดตั้งร่วมกับกลุ่มโรงแรมชั้นนำในเอเชียอีก 4 แห่ง
รวมทั้งร่วมกันทำการขยายกลุ่มลูกค้าประจำและดึงสายการบิน ต่าง ๆเข้ามาร่วมเป็นพันธมิตร

1.13 พัฒนาเครือข่ายการสำรองห้องพักออนไลน์ ผ่านเวปไซต์ www.dusit.com และ
www.ahahotels.com

1.14 เน้นการขายผ่านศูนย์สำรองห้องพักส่วนกลาง ของบริษัท (Reservation Center)
ผ่านศูนย์กลางระบบการตลาดรวมทั่วโลก (Global Distribution System)
และเพิ่มตัวแทนการขายของบริษัทในภาคพื้นต่าง ๆ (Regional Sales Office)

1.15 จัดตั้งศูนย์ลูกค้าสัมพันธ์ญี่ปุ่น (Japanese Center)
เพื่อให้บริการโดยเฉพาะแก่ลูกค้าชาวญี่ปุ่น
ของโรงแรมและรีสอร์ทในเครือดุสิตธานีและเครือรอยัลปริ๊นเซส ทั้งนี้เนื่องจากฐานลูกค้าหลักใน
เอเชีย นอกเหนือจากไทยแล้วคือญี่ปุ่น
เพิ่มการจัดทำเอกสารการขายและการตลาดที่เป็นภาษาญี่ปุ่นให้มากขึ้น
รวมทั้งจัดโปรแกรมส่งเสริมการขายอย่างต่อเนื่องสำหรับตลาดญี่ปุ่น

  2. เป้าหมายการขายและการตลาดปี 2546

เป้าหมายหลักคือ
การเพิ่มรายได้จากการขายห้องพักและเพิ่มผลประกอบการโรงแรมโดยรวมของบริษัทจากปี 2545

โดยยังดำเนินกลยุทธ์ระบบส่งเสริมการตลาดร่วม ณ
ส่วนกลางและยังคงใช้ระบบกระจายการขายโดยฝ่ายขายของโรงแรมทุกแห่ง
พร้อมทั้งปรับปรุงระบบการส่งเสริมการขายข้ามโรงแรมให้มีประสิทธิภาพมากขึ้น
และดำเนินการพัฒนาศูนย์สำรองห้องพักส่วนกลางของบริษัท (Reservation Center)
รวมทั้งศูนย์ลูกค้าสัมพันธ์ญี่ปุ่น (Japanese Center)
เพื่อให้การสำรองห้องพักรวดเร็วขึ้นสนับสนุนการขายผ่านศูนย์กลางระบบการตลาดรวมทั่วโลก(Global
Distribution System) และเพิ่มตัวแทนการขายของบริษัทในประเทศ
สิงคโปร์และประเทศเยอรมัน

ทำการส่งเสริมการขายและการตลาด ร่วมกับกลุ่มพันธมิตรทางด้านการโรงแรมแห่งเอเชีย
โดยการพัฒนาอย่างต่อเนื่องเพื่อเสริมสร้างประสิทธิภาพ
ของเครือข่ายการขายข้ามโรงแรมสมาชิกกว่า 70 แห่งทั่วภูมิภาคเอเชีย
และปรับปรุงให้การสำรองห้องพักออนไลต์ผ่านเวปไซต์ www.ahahotels.com
เป็นไปได้อย่างสะดวกและรวดเร็ว โดยดำเนินการจัดทำเวปไซต์นี้ให้เป็นภาษาญี่ปุ่น จีน
และอีกหลากหลายภาษา รวมทั้งร่วมมือกันพัฒนาให้การสื่อสารผ่านอีเมล์เป็นหลายภาษาเช่นกัน
โดยใช้งบประมาณด้านการตลาดร่วมกัน
ทั้งนี้เพื่อประสิทธิผลสูงสุดของแต่ละโรงแรมในหมู่สมาชิกแห่งพันธมิตร

กลยุทธ์ทางการตลาด

  บริษัทมีกลยุทธ์ทางด้านการตลาดและการขาย โดยสังเขป ดังนี้

1.  เน้นขยายฐานลูกค้า โดยส่งเสริมการขายจากแหล่งตลาด เช่น กลุ่มยุโรปตะวันออก
    กลุ่มประเทศตะวันออกกลาง แอฟริกาใต้ อเมริกาใต้ กลุ่มประเทศสแกนดิเนเวีย เป็นต้น

2.  สำหรับฐานลูกค้าที่มีอยู่เดิม
    เน้นการปรับปรุงและแนะนำโปรแกรมส่งเสริมการขายในรูปแบบใหม่
    และโปรแกรมขายราคาพิเศษในช่วงนอกฤดูกาล

3.  ส่งเสริมการขายร่วมกับบริษัทนำเที่ยว สายการบิน และองค์กรอื่น ๆ เพื่อเพิ่มจำนวน ลูกค้า
    รวมทั้งการเสริมสร้างโปรแกรมพิเศษต่าง ๆ เพื่อให้เข้าถึงลูกค้าในกลุ่มต่าง ๆ
    และของคู่แข่งขัน ซึ่งจะเห็นได้ว่าการพัฒนาและการส่งเสริมการร่วมมือทางการตลาดดังกล่าว
    ส่งผลในด้านการขยายฐานของกลุ่มลูกค้า และการเพิ่มรายได้ในการใช้บริการขององค์กรต่าง
    ๆ ที่เกี่ยวข้องในที่สุด ดังตัวอย่างในความร่วมมือของบริษัทกับ การบินไทย และ
    อเมริกันเอ็กซ์เพรส ซึ่งทำการออกบัตรอเมริกัน เอ็กซ์เพรส แทรเวิล รีวอร์ด ร่วมกันในขณะนี้
    โครงการนี้ประสบความสำเร็จเป็นอย่างสูงในการเพิ่มยอดการขายให้กับทั้ง 3 องค์กร

4.  เน้นการให้คุณภาพที่เหมาะสมกับราคาขายและสร้างความประทับใจในการให้บริการ

5.  สร้างความสัมพันธ์อันดีกับลูกค้า เพื่อให้เกิดความประทับใจ และกลับมาใช้บริการอีก

6.  พัฒนาและปรับปรุงรูปแบบของการโฆษณา และสร้างสรรสื่อสิ่งพิมพ์
    เพื่อเพิ่มข้อมูลให้แก่ลูกค้าในชื่อ “ดุสิตและรอยัลปริ๊นเซส”

7.  วิจัยและศึกษาสภาวะเพื่อเพิ่มประสิทธิภาพสำหรับพนักงาน และตัวแทนทั้งในและนอกประเทศ

8.  วิจัยและปรับปรุงระบบสำรองห้องพักโดยเน้นการขายผ่านศูนย์สำรองห้องพักส่วนกลางของบริษัท
    (Reservations Center) ศูนย์กลางระบบการตลาดรวมทั่วโลก (Global
    Distribution System) และตัวแทนการขายของบริษัทในภาคพื้นต่าง ๆ (Regional
    Sales Office)

9.  ขยายช่องทางการขายผ่านระบบพาณิชย์อีเลคทรอนิกส์ E-Commerce
    และรับสำรองห้องพักออนไลน์โดยผ่านเว็บไซต์ของกลุ่มดุสิต กลุ่มเอ เอช เอ
    และกลุ่มพันธมิตรต่าง ๆ

10. เพิ่มศักยภาพทางด้านการขายและการตลาดร่วมกับกลุ่มพันธมิตรทางด้านการโรงแรมแห่งเอเชีย
    โดยจัดประชุมด้านการขายและการตลาดธุรกิจท่องเที่ยวในกรุงเทพฯ ฮ่องกง สิงคโปร์ ไทเป
    และ โตเกียว ร่วมมือกันเพื่อเข้าร่วมประชุมธุรกิจท่องเที่ยวนานาชาติต่าง ๆ
    วางแผนการประชาสัมพันธ์ร่วมกันศึกษาเพื่อดำเนินการรวมสำนักงานขายส่วนภูมิภาค
    รวมทั้งการขยายกลุ่มลูกค้าประจำและการหาลูกค้าในกลุ่มใหม่ ๆ
    โดยเพิ่มพันธมิตรผ่านสายการบินต่าง ๆ

11. จัดทำเวปไซต์ Dusit.Comให้มีภาษาที่หลากหลายคือ นอกจากภาษาอังกฤษแล้ว
    ยังจะจัดทำเป็นภาษาไทย ญี่ปุ่น และเยอรมัน
    ซึ่งเวปไซต์แต่ละภาษาจะอัดแน่นด้วยอรรถประโยชน์และข้อมูลที่ลูกค้าแต่ละชาติต้องการทราบไว้อย่างครบครัน
    โดยมีจุดมุ่งหมายที่จะทำให้ลูกค้าทุกท่านได้รับทราบข้อมูลข่าวสารอย่างรวดเร็ว
    และมีประสิทธิภาพสูงสุด

12. พัฒนาให้การสื่อสารผ่านอี-เมล์ และการส่งข่าวสารออนไลต์ (Dusit E-New)
    เป็นหลายภาษาเช่นเดียวกับเวปไซต์

13. พัฒนา Japanese Center เพื่อให้บริการครบวงจรแก่ลูกค้าชาวญี่ปุ่นโดยเฉพาะ ทั้งนี้
    เนื่องจากฐานลูกค้าหลักในเอเชีย นอกเหนือจากไทยแล้วคือญี่ปุ่น
    เพิ่มการจัดทำเอกสารการขายและการตลาดที่เป็นภาษาญี่ปุ่นให้มากขึ้น
    รวมทั้งเพิ่มโปรแกรมส่งเสริมการขายอย่างต่อเนื่องสำหรับตลาดญี่ปุ่น

14. ดำเนินการโฆษณาประชาสัมพันธ์เลขหมายด่วน 4 ตัว คือ 1699
    ซึ่งเป็นสายด่วนของศูนย์สำรองห้องพัก
    ให้เป็นที่รู้จักแก่นักท่องเที่ยวชาวไทยและชาวต่างประเทศ อย่างต่อเนื่อง

15. ประสานงานและส่งตัวแทนจากโรงแรมเข้าร่วมในเทรดโชว์หลัก ๆ เช่น

-   Asian Tourism Forum (ATF), Cambodia

-   International Tourism Exchange Travel and Tourism World Trade Fair
    (ITB), Berlin

-   PATA Travel Mart, Singapore

-   Incentive Travel & Convention Meeting Asia (IT&CMA), Thailand

-   Arabian Travel Mart (ATM), Dubai

-   Japan Congress of International and Travel Trade Show (JATA), Tokyo

-   World Travel Market (WTM), London

16. ประสานงานและส่งตัวแทนจากโรงแรมที่เข้าร่วมในเอ เอช เอ เทรดโชว์ต่าง ๆ

    -   Thailand and Singapore

    -   Taiwan and Hong Kong

    -   Tokyo and Osaka

  17. ประสานงานและจัดทำ Road Show ในการขายโดยตรงในต่างประเทศ คือ

-   Asean Road Show

-   Australia & New Zealand Road Show

-   Japan Road Show

-   North Asia Road Show

บริษัทมีนโยบายด้านราคา ดังนี้

การกำหนดราคา จะต้องพิจารณาจากต้นทุนการดำเนินการของโรงแรมเป็นพื้นฐาน
และการปรับราคาขายก็ต้องพิจารณาจากดัชนีราคาผู้บริโภค
และราคาตลาดของคู่แข่งระหว่างโรงแรมในระดับเดียวกันเป็นสำคัญ

จากการที่ระดับราคาและค่าใช้จ่ายในการท่องเที่ยวของไทยค่อนข้างถูก
ประกอบกับภาวะทางการเมืองที่มีเสถียรภาพ เมื่อเปรียบเทียบกับประเทศเพื่อนบ้าน
เป็นปัจจัยพื้นฐานที่สร้างความสนใจให้แก่นักท่องเที่ยว ดังจะเห็นได้จากกลุ่มครอบครัว กลุ่มเยาวชน
กลุ่มประชาสัมพันธ์ และกลุ่มตลาด-กลาง-ล่างมีการเจริญเติบโตในอัตราสูง ดังนั้น
การกำหนดราคาของกลุ่มเป้าหมายของแต่ละกลุ่ม จึงต้องมีการระมัดระวังเป็นพิเศษ

ส่วนนโยบายการกำหนดราคาของบริษัทท่องเที่ยวต่างประเทศ
จะใช้จำนวนห้องพักซึ่งเป็นผลผลิตของแต่ละบริษัทเป็นหลักสำคัญในการพิจารณากำหนดราคา
และนอกจากจะใช้สกุลเงินเหรียญ ดอลล่าร์สหรัฐอเมริกา เป็นเงินสกุลหลักในการทำสัญญา
ยังพิจารณาที่จะใช้เงินสกุลอื่น เช่น เงินปอนด์ เงินเยน และยูโร ดอลล่าร์ ด้วยเช่นกัน

และเพื่อเป็นการส่งเสริมให้นักท่องเที่ยวต่างประเทศ ทำการสำรองห้องโดยตรงกับโรงแรม
โดยมิผ่านบริษัทท่องเที่ยวต่างประเทศซึ่งราคาทางด้านห้องพักต่ำ
เนื่องจากถูกกำหนดโดยหนังสือสัญญาที่ทำไว้ทางบริษัทจะทำการโฆษณาประชาสัมพันธ์ให้ลูกค้าซึ่งใช้อินเตอร์เนตเข้าทำการจองผ่านเว็บไซต์ของกลุ่มดุสิตและกลุ่มเอ
เอช เอ โดยเสนอราคาห้องพักพิเศษเป็นเครื่องจูงใจ
บริษัทจะใช้วิธีส่งเสริมการขายแบบแพคเกจท่องเที่ยวในราคาพิเศษในช่วงนอกเทศกาล
ให้กับนักท่องเที่ยวต่างประเทศและนักท่องเที่ยวในเมืองไทย
และจะใช้กลยุทธ์ทางด้านราคาพิเศษเพื่อดึงกลุ่มนักท่องเที่ยวไทยที่นิยมเดินทางไปต่างประเทศให้หันมาท่องเที่ยวในเมืองไทย
รวมทั้งร่วมมือกับภาครัฐและเอกชนในการจัดทำโครงการส่งเสริมการขายร่วมกัน
และดำเนินการตลาดแบบเจาะกลุ่มศักยภาพเช่น การดึงสายการบินต่าง ๆ เข้ามาร่วมเป็นพันธมิตร
เพิ่มจากสาย การบินพันธมิตรในปัจจุบัน คือ การบินไทย สายการบินคาเธ่ย์แปซิฟิค
และสายการบินแจแปนแอร์ไลน์

องค์การส่งเสริมการท่องเที่ยวโลก (WTO) แจ้งว่าแนวโน้มการท่องเที่ยวของ
นักท่องเที่ยวทั่วโลกมีปริมาณวันพักเฉลี่ยลดลง
ดังนั้นเพื่อเป็นการกระตุ้นให้นักท่องเที่ยวต่างประเทศเพิ่มปริมาณวันพักอาศัยเฉลี่ยเพิ่มขึ้นในประเทศไทย
และที่โรงแรมต่าง ๆ ในเครือ บริษัทจะใช้การจัดทำเพคเกจราคาพิเศษที่มีบริการเสริมหลากหลาย
โดยเฉพาะบริการสปาที่นักท่องเที่ยวต่างประเทศนิยมใช้บริการ

จุดเด่นจุดด้อยของบริษัทเมื่อเทียบกับคู่แข่ง

  จุดเด่นสำคัญ ๆ ดังนี้

1.  บริษัทเป็นบริษัทที่มีประสบการณ์ในธุรกิจโรงแรมมายาวนาน

2.  บริษัทเป็นบริษัทที่มีเอกลักษณ์ของตนเอง กล่าวคือ
    ลักษณะการบริการที่เน้นเอกลักษณ์ประจำชาติเป็นหลัก

3.  บริษัทเป็นบริษัทที่มีคุณภาพในการให้บริการที่ดี และในราคาที่เหมาะสม

4.  บริษัทมีเครือข่ายโรงแรมจากการร่วมมือกันก่อตั้งกลุ่มพันธมิตรทางการโรงแรมแห่ง เอเชียขึ้น
    ทำให้สามารถขยายเครือข่ายครอบคลุมโรงแรมมากกว่า 70 แห่งในแทบทุกเมือง
    และแหล่งพักผ่อนทั่วภูมิภาค โดยจะมีจำนวนโรงแรมสมาชิกเพิ่มขึ้นในอนาคตอันใกล้
    เนื่องจากเอ เอช เอ
    จะมีการขยายเครือข่ายเพื่อรับสมาชิกใหม่เข้าสู่กลุ่มพันธมิตรอย่างต่อเนื่อง

5.  มีระบบสำรองห้องพักที่ทันสมัยและรวดเร็ว

6.  พัฒนาการจัดระบบการตลาดในระยะยาวอย่างต่อเนื่องโดยการใช้เทคโนโลยีที่ทันสมัย

7.  บริษัทมีสถานะทางการเงินที่ดี มีความสามารถในการหาแหล่งเงินกู้อัตราดอกเบี้ยต่ำ

8.  สถานที่ตั้งของโรงแรมทุกแห่งอยู่ในทำเลที่ดี

  จุดด้อยสำคัญ ๆ ดังนี้

1.  บริษัทมีโรงแรมที่เป็นเครือข่ายโรงแรมยังไม่คลอบคลุมทั่วโลกเหมือนโรงแรมที่เป็นเชนของโรงแรมต่างประเทศ
    ซึ่งจะทำให้บริษัทมีข้อจำกัดในเรื่อง และข้อเสียเปรียบในเรื่องปริมาณการจองห้องพัก

2.  บริษัทมีโรงแรมที่ดำเนินธุรกิจมานาน ซึ่งมีข้อจำกัดในเรื่องการปรับปรุงห้องพัก ซึ่ง
    โรงแรมที่เกิดขึ้นใหม่มีความได้เปรียบในเรื่องของอาคารห้องพักที่ใหม่กว่าและมีการติดตั้งเทคโนโลยีใหม่
    ๆ เมื่อเปรียบเทียบโรงแรมในระดับเดียวกัน

 ลักษณะของลูกค้า

บริษัทสามารถแบ่งลักษณะของลูกค้าตามวัตถุประสงค์ในการใช้บริการได้เป็น 4 ประเภท คือ

1.  ลูกค้าที่มาใช้บริการห้องพัก

2.  ลูกค้าที่มาใช้บริการภัตตาคารและห้องอาหาร

3.  ลูกค้าที่ใช้บริการด้านห้องจัดเลี้ยง

4.  ลูกค้าที่ใช้บริการห้องประชุม สัมมนา นิทรรศการต่าง ๆ

 กลุ่มลูกค้าเป้าหมาย 

  ประเภทของกลุ่มลูกค้าจะได้รับการแบ่งแยกอย่างชัดเจน ดังนี้

1. กลุ่มลูกค้า บริษัทห้างร้าน อันเป็นกลุ่มที่มีความต้องการทางคุณภาพสูง และยินดีซื้อในราคาสูงสุด
สัดส่วนของกลุ่มลูกค้าประเภทนี้ จะมีสัดส่วนประมาณร้อยละ 30

2. กลุ่มลูกค้า หน่วยงานราชการ สถานทูต อันเป็นกลุ่มที่มีราคาจำหน่ายรองลงมาจากประเภทแรก
สัดส่วนของกลุ่มลูกค้าประเภทนี้ จะมีประมาณร้อยละ 5

3. กลุ่มลูกค้า บริษัทท่องเที่ยวและสายการบิน
อันเป็นกลุ่มที่มีราคาจำหน่ายต่ำลงมาจากลูกค้าสองกลุ่มแรก แต่จะมีส่วนแบ่งทางการตลาดค่อนข้างสูง
สัดส่วนของกลุ่มลูกค้าประเภทนี้ จะมีประมาณ ร้อยละ 45

4. กลุ่มลูกค้า ประเภทประชุม สัมมนา และอื่น ๆ
อันเป็นกลุ่มที่มีราคาจำหน่ายใกล้เคียงกันกับลูกค้าประเภทบริษัทท่องเที่ยว
เนื่องจากสภาพการแข่งขันอันเป็นปัจจัยสำคัญสัดส่วนของกลุ่มลูกค้าประเภทนี้ จะมีประมาณร้อยละ 20

กลุ่มลูกค้าเป้าหมายสามารถแบ่งได้ตามโซน ดังนี้

1.  ยุโรป

2.  เอเชียตะวันออก

3.  โอเชียเนีย

4.  อาเซียน

5.  อเมริกา

กลุ่มลูกค้าเป้าหมายยังสามารถแบ่งได้ตามสัญชาติ ดังนี้

1.  ตลาดอังกฤษ

2.  ตลาดเยอรมัน

3.  ตลาดญี่ปุ่น

4.  ตลาดออสเตรเลีย

5.  ตลาดอิตาลี

6.  ตลาดฮ่องกง

7.  ตลาดสวิสเซอร์แลนด์

8.  ตลาดอเมริกา

9.  ตลาดสิงคโปร์

10. ตลาดเกาหลี

การจำหน่ายและช่องทางการจำหน่าย

นอกจากการขายตรงโดยฝ่ายขายของโรงแรมทุก ๆ แห่ง ตามนโยบาย Decentralization
ด้านการขายแล้ว ยังมีช่องทางการจำหน่ายที่สำคัญคือศูนย์สำรองห้องพักส่วนกลางของบริษัท
“Reservations Center” ศูนย์กลางระบบการตลาดรวมทั่วโลก “Global Distribution
System” และตัวแทนการขายของบริษัทในภาคพื้นต่าง ๆ “Regional Sales Office”
พร้อมทั้งใช้เวปไซต์ของกลุ่มดุสิต กลุ่มเอ เอช เอ และกลุ่มพันธมิตรต่าง ๆ
เป็นช่องทางการจำหน่ายออนไลน์ผ่านระบบพาณิชย์อีเลคโทรนิกส์ E-Commerce
และบริษัทยังพัฒนาช่องทางการจำหน่ายอื่น ๆ อย่างต่อเนื่องอันได้แก่
การจัดกิจกรรมร่วมพัฒนาและส่งเสริมการขายกับองค์กรต่าง ๆ อาทิ เช่น สายการบินต่าง ๆ
บัตรเครดิต เป็นต้น

บริษัทยังได้มีการว่าจ้างผู้แทนจำหน่ายอีกด้วย โดยแบ่งเป็นผู้แทนจำหน่ายภายในประเทศ
และผู้แทนจำหน่ายในต่างประเทศ

  ผู้แทนจำหน่ายภายในประเทศ

โรงแรมแต่ละแห่งในเครือฯ จะเป็นผู้ติดต่อและทำสัญญากับกลุ่มลูกค้าโดยตรง
ซึ่งกลุ่มลูกค้าเหล่านี้ถือเป็นตัวแทนจำหน่ายภายในท้องถิ่นหรือภายในประเทศการตั้งตัวแทนเหล่านี้อาศัยหลักเกณฑ์ที่สำคัญคือ
การตกลงเรื่องราคาขาย ตัวแทนทั้งหมดจะได้รับความพอใจทางด้านราคาเป็นหลัก
และนำราคาที่ตกลงกันนี้ไปขายให้ลูกค้าต่อไป ซึ่งถ้าเป็นบริษัททัวร์
ก็จะบวกกำไรจากราคาที่ทางโรงแรมแต่ละแห่งกำหนด
และทำเป็นราคาขายของตนนำเสนอลูกค้าต่อไป แต่ถ้าเป็นบริษัทห้างร้านทั่วไป มักจะไม่บวกกำไร
โดยแจ้งราคาขายที่แท้จริงของโรงแรมให้ลูกค้าทราบ และให้ลูกค้าจ่ายโดยตรงกับทางโรงแรม
ทั้งนี้สาระสำคัญของสัญญา คือ ระยะเวลาของสัญญาที่มีอายุ 1 ปี
รวมถึงข้อกำหนดการชำระเงินและสิ่งที่โรงแรมจัดสรรให้ในราคาที่ตกลงกันไว้

ผู้แทนจำหน่ายในต่างประเทศ

บริษัทได้แต่งตั้งตัวแทนในประเทศต่าง ๆ
เพื่อดำเนินกิจกรรมการขายทำหน้าที่เป็นตัวแทนส่งเสริมการขายและการตลาดให้กับโรงแรมในเครือให้กับบริษัท
ดังนี้

- ตัวแทนในตลาดประเทศฮ่องกง ไต้หวัน และจีน

- ตัวแทนในตลาดประเทศออสเตรเลีย และนิวซีแลนด์

- ตัวแทนในตลาดอังกฤษและประเทศใกล้เคียง

  - ตัวแทนในตลาดประเทศญี่ปุ่น

สำหรับหลักเกณฑ์การแต่งตั้งตัวแทนในต่างประเทศนี้ บริษัททำโดยพิจารณาจากประเทศของกลุ่มลูกค้า
ที่มาใช้บริการของโรงแรมในเครือเป็นหลัก
โดยมีค่าตอบแทนในรูปของค่าธรรมเนียมที่ชำระเป็นรายปี

อนึ่ง
บริษัทยังมีแผนที่จะพิจารณารวมตัวแทนในตลาดต่างประเทศร่วมกับกลุ่มพันธมิตรทางการโรงแรมแห่งเอเชีย
ในประเทศต่าง ๆ ที่กล่าวมาข้างต้น รวมทั้งการแต่งตั้งตัวแทนร่วมกันในส่วนอื่น ๆ ของโลก ทั้งนี้
เพื่อประสิทธิผลสูงสุดแห่งงบประมาณด้านการตลาดของบริษัทฯ

ข. สภาพการแข่งขันภายในอุตสาหกรรม มีดังนี้

1. ภาวะอุตสาหกรรมท่องเที่ยวและการโรงแรมรวมทั้งการแข่งขันในปี 2545

สถานการณ์ท่องเที่ยวโลก ในปี 2545 แนวโน้มการเดินทางท่องเที่ยวยังคงขยายตัวเพิ่มขึ้น
โดยองค์การท่องเที่ยวโลกประมาณการณ์จำนวนท่องเที่ยวระหว่างประเทศทั่วโลกจะมีถึง 701
ล้านคน เป็นการขยายตัวเฉลี่ย 1 %

ตามที่ได้คาดการณ์เอาไว้ อเมริกาเป็นตลาดที่มีนักท่องเที่ยวต่างประเทศลดลง ทั้งนี้
เนื่องจากมีแนวโน้มว่าการก่อการร้ายจะเกิดขึ้นอย่างต่อเนื่องในปี 2545
รวมทั้งเป็นผลมาจากสภาวะเศรษฐกิจที่ถดถอยลงในปีนี้เช่นกัน

แต่ในทางกลับกัน ตลาดยุโรปมีจำนวนนักท่องเที่ยวต่างชาติเพิ่มขึ้น โดยมีอัตราการขยายตัวสูง
ในตลาดหลักของทวีป นั่นคือ อังกฤษ เนเธอร์แลนด์ และออสเตรีย แต่เป็นที่น่าเสียดายว่า เยอรมัน
ฝรั่งเศส สวีเดน เดนมาร์ก และสวิตเซอร์แลนด์ มีอัตราถดถอยลดลงมากกว่า 2 %

เป็นที่น่ายินดีว่า ภูมิภาคเอเชียแปซิฟิคเป็นภูมิภาคที่มีการท่องเที่ยวขยายตัวในอัตราเฉลี่ยประมาณ
4-7 % ซึ่งเป็นอัตราที่มีระดับสูงกว่าภูมิภาคอื่น
ตลาดจีนเป็นตลาดหลักที่สำคัญตลาดหนึ่งของภูมิภาคนี้โดยมีอัตราการขยายตัวสูงกว่าตลาดอื่น ๆ มาก
และหากว่ายังมีอัตราการขยายตัวในระดับสูงอย่าง
ต่อเนื่องอาจจะกลายเป็นตลาดหลักแทนญี่ปุ่นซึ่งมีอัตราการขยายตัวสูงไม่เกิน 2 % ในปี 2545
เกาหลีและอินเดียเป็นอีกตลาดหนึ่งที่มีอัตราการขยายตัวสูง

ส่วนอินโดนิเซียและเวียดนาม
เป็นตลาดท่องเที่ยวที่ได้รับความนิยมสูงขึ้นจากนักท่องเที่ยวต่างประเทศ

จากสถิติโลกอัตรานักท่องเที่ยวจากสเปน ที่มาเยือนภูมิภาคเอเชียตะวันออกเฉียงใต้
มีอัตราเฉลี่ยเพิ่มขึ้น 43 % และสวีเดนก็มีอัตราเพิ่มขึ้นเช่นกันโดยเฉลี่ย 32 %

  ในปี 2545 ทิศทางของการท่องเที่ยวในตลาดหลักต่าง ๆ ทั่วโลกมีความคล้ายคลึงกัน

1. อัตราการเติบโตของนักท่องเที่ยวต่างชาติในตลาดหลักเหล่านี้ ยังมีอย่างต่อเนื่อง
เพราะมีมาตราการป้องกันความปลอดภัยที่สูง โดยเฉพาะยุโรป มีมาตรการป้องกันที่สูงมาก

2. การเดินทางพักผ่อนที่มีปริมาณวันพักเฉลี่ยลดลง และมีอัตราการเดินทางท่องเที่ยวที่สูงขึ้น

3. นักท่องเที่ยวระยะไกลชะลอการเดินทาง
ดังนั้นจึงมีการสร้างกลยุทธ์ที่ดึงกลุ่มนักท่องเที่ยวภายในประเทศและนักท่องเที่ยวภายในภูมิภาคเดียวกันให้เพิ่มขึ้น

4. การสำรองห้องพักผ่านอินเตอร์เน็ตมีอัตราการขยายตัวที่สูงขึ้นอย่างต่อเนื่อง

สถานการณ์ท่องเที่ยวไทย ปี 2545

นับตั้งแต่เหตุการณ์ถล่มอาคารเวิลด์เทรดเมื่อวันที่ 11 กันยายน 2544 จนถึงการบอมบ์บาหลีในปี
2545
ซึ่งลุกลามมาถึงการออกโรงเตือนนักท่องเที่ยวของหลายประเทศให้ยกเลิกการเดินทางหรือชะลอการเดินทางลง
ล้วนส่งผลกระทบต่อการเดินทางท่องเที่ยวทั่วโลก
โดยทำให้เกิดภาวะซบเซาอย่างหนักในการเดินทางท่องเที่ยว แต่เป็นที่น่ายินดีว่า
โดยภาพรวมแล้วจำนวนนักท่องเที่ยวต่างประเทศที่เดินทางเข้าประเทศไทยยังมีอัตราการขยายตัวอย่างต่อเนื่อง
จากสถิติขององค์การท่องเที่ยวแห่งประเทศไทย (ททท) นักท่องเที่ยวต่างประเทศในปี 2545
มีจำนวนทั้งสิ้น 10.7 ล้านคน และถือเป็นอัตราการขยายตัวโดยเฉลี่ยถึง 6.34 %
และการขยายตัวของนักเดินทางในประเทศก็เป็นไปในทิศทางเดียวกัน
โดยมีจำนวนนักท่องเที่ยวในประเทศประมาณ 61.5 ล้านคน / ครั้ง
แสดงถึงอัตราการขยายตัวโดยเฉลี่ย 4.96 %

รวมทั้งเป็นผลมาจากความร่วมมือของภาครัฐ และภาคเอกชนร่วมกับการท่องเที่ยวแห่งประเทศไทย
(ททท)ซึ่งได้ใช้กลยุทธ์ในการเจาะตลาดท่องเที่ยวของกลุ่มคุณภาพมากขึ้น
ไม่ว่าจะเป็นกลุ่มตลาดการประชุมสัมมนา นิทรรศการและท่องเที่ยวเพื่อเป็นรางวัล หรือตลาดไมซ์
(MICE) รวมทั้งตลาดพักระยะยาว (Long Stay) กลุ่มฮันนีมูน กลุ่มกอล์ฟ กลุ่มกีฬา
และกลุ่มผู้สนใจอื่น ๆ

จากสถิติของการท่องเที่ยวแห่งประเทศไทยในปี 2545
เป็นที่น่ายินดีว่าตลาดญี่ปุ่นมีอัตราการขยายตัวเพิ่มขึ้น 3 %
รวมทั้งตลาดหลักหลายตลาดยังคงมีอัตราการขยายตัวอย่างต่อเนื่อง ตลาดอาเซี่ยน ขยายตัวถึง 11
% โดยมาเลเซียซึ่งเป็นตลาดอันดับหนึ่งของอาเซี่ยนมีอัตราการขยายตัวถึง 15 % สิงคโปร์
ซึ่งเป็นตลาดอันดับ สองของอาเซี่ยนมีอัตราการขยายตัว 4 % ตลาดจีนมีการขยายตัวที่สูงเช่นกันถึง
11 % ตลาดเกาหลีขยายตัวมากถึง 31 %
ส่งผลให้ภาพรวมของตลาดเอเชียตะวันออกยังมีอัตราการขยายตัวอย่าง
ต่อเนื่องทำให้มีส่วนแบ่งตลาดของนักท่องเที่ยวชาวต่างประเทศในไทยสูงถึง 60 %

ภาพรวมโดยทั่วไปของตลาดยุโรป ซึ่งมีส่วนแบ่งการตลาดเป็นอันดับสองของไทยในอัตรา 22 %
ยังคงมีอัตราการขยายตัวอย่างต่อเนื่องเช่นเดียวกับตลาดเอเชียตะวันออกโดยมีอัตราเฉลี่ย 5 %
ทั้งนี้เป็นผลเนื่องมาจากตลาดหลักทั้งหมดมีการขยายตัวอย่างต่อเนื่อง เช่น อังกฤษ
มีตัวเลขการขยายตัวของนัก ท่องเที่ยวมาเยือนไทยเพิ่มขึ้นถึง 8 % เยอรมันซึ่งตามมาเป็นอันดับ 2
ของจำนวนนักท่องเที่ยวมีอัตราการขยายตัวเช่นกันในอัตรา 1 %
ฝรั่งเศสซึ่งเป็นตลาดอันดับสามของยุโรปมีอัตราการขยายตัวเพิ่มขึ้น 6 %
สเปนและรัสเซียถึงแม้จะมีจำนวนนักท่องเที่ยวมาเมืองไทยน้อยกว่าตลาดหลักเป็นอย่างมากแต่กลับมีอัตราการขยายตัวเป็นอันดับหนึ่ง
และอันดับสองในตลาดยุโรป คือ 24 % และ 20 %
แต่เป็นที่น่าสังเกตว่านักท่องเที่ยวจากตลาดยุโรปตะวันตกได้ลดลงในช่วงปลายปีอันเนื่องมาจากผลกระทบ
ของการเตือนเรื่องความไม่ปลอดภัยและปัญหาที่นั่งเครื่องบินไม่เพียงพอ

ตลาดอเมริกาในปีที่ผ่านมาเริ่มดีขึ้นเล็กน้อย โดยมีนักท่องเที่ยวส่วนใหญ่จะเป็นตลาด FIT
เดินทางมาเองเป็นหลัก และได้มีการชะลอตัวอีกครั้งภายหลังเหตุการณ์วางระเบิดที่บาหลี

ทั้งนี้ภาพรวมของนักท่องเที่ยวจากตลาดเอเชียใต้และตะวันออกกลาง
ก็แสดงถึงผลบวกของอัตราการขยายตัวอย่างต่อเนื่องเช่นกัน โดยมีอัตราเติบโต 16 % และ 15 %
เป็นลำดับ

ขณะที่นักท่องเที่ยวจากออสเตรเลียซึ่งเสียชีวิตมากที่สุด ในการก่อวินาศกรรมที่เกาะบาหลี
เกิดความไม่มั่นใจในการเดินทางไปต่างประเทศ
ได้ยกเลิกโปรแกรมการท่องเที่ยวมายังประเทศไทยเป็นจำนวนมาก
รวมทั้งการลดเที่ยวบินของสายการบินแควนตัส ทำให้ตลาดออสเตรเลียในปี 2545 ลดลง

ปัจจัยหลักที่สร้างแรงจูงใจ ให้นักท่องเที่ยวต่างประเทศ เดินทางเข้าประเทศไทยอย่างต่อเนื่องคือ

  1. ในปี 2545 ภาวะตกต่ำทางเศรษฐกิจของหลายตลาดไม่ได้ส่งผลรุนแรงดังที่ได้คาดการณ์ไว้

2. การดำเนินการตลาดอย่างเข้มข้น โดยเฉพาะกลุ่มฮันนีมูน กลุ่มกอล์ฟ
กลุ่มนักท่องเที่ยวเพื่อสุขภาพ กลุ่มครอบครัว และ กลุ่มตลาดการประชุมสัมมนา
นิทรรศการและนักท่องเที่ยวเพื่อเป็นรางวัล หรือรวมเรียกว่าตลาดไมซ์ (MICE)
รวมทั้งตลาดพักระยะยาว (Long Stay)

  3. การเพิ่มเที่ยวบินตรงมายังประเทศไทยในหลายตลาด

4. ระดับราคาค่าใช้จ่ายที่ดึงดูดและความหลากหลายของสินค้าและบริการ ทั้งด้าน ที่พักอาศัย
ตลอดจนอัธยาศัยไมตรีของชาวไทย

5. การได้รับผลบวกจากเหตุไม่สงบในประเทศคู่แข่งขัน คือ ฟิลิปปินส์ อินโดนีเซีย
และตะวันออกกลาง

อย่างไรก็ตาม ประเทศไทยยังมีจุดอ่อนซึ่งส่งผลกระทบต่อการเดินทางของนักท่องเที่ยวได้ อาทิ

1. ปัญหาความเสื่อมโทรมของแหล่งท่องเที่ยว

  2. ปัญหาการหลอกลวงเอารัดเอาเปรียบนักท่องเที่ยว

3. ปัญหาการขาดแคลนบุคลากรที่มีคุณภาพในบางพื้นที่

1.  4. ปัญหาภาพลักษณ์ด้านลบ เกี่ยวกับโสเภณี โรคเอดส์ และสิ่งแวดล้อม

สถานการณ์การโรงแรมและการแข่งขันในปี 2545 

เนื่องจากเกรงว่าการวางระเบิดที่บาหลีและปัญหาการก่อวินาศกรรม
ซึ่งมีการประกาศว่าไทยเป็นเป้าหมายในการก่อการร้ายประทศหนึ่ง
จึงมีผลกระทบในทางลบต่ออุตสาหกรรมการท่องเที่ยวของไทยในปี 2545 ดังนั้น
การแข่งขันของธุรกิจโรงแรมในไทยจึงยังคงมีความรุนแรงอยู่
ทำให้โรงแรมโดยทั่วไปต้องพยายามหาลูกค้าให้ได้มากที่สุดเพื่อสร้างรายได้โดยการใช้ยุทธวิธีการตัดราคาห้องพักลง

อัตราการเติบโตของภาคธุรกิจโรงแรมทั่วประเทศมีการเติบโตประมาณร้อยละ 1-2 เท่านั้น
และถ้าแบ่งเป็นพื้นที่หลัก พบว่าโรงแรมในกรุงเทพฯมีอัตราเข้าพักประมาณ ร้อยละ 71
หรือเพิ่มขึ้นร้อยละ 0.9

  ภาคตะวันออกอัตราเข้าพักประมาณร้อยละ 59 หรือเพิ่มขึ้นประมาณร้อยละ 10

ภาคตะวันตกมีอัตราการเข้าพักประมาณร้อยละ 62 เพิ่มขึ้นประมาณร้อยละ 5

ภาคตะวันออกเฉียงเหนือมีอัตราเข้าพักประมาณร้อยละ 40 เพิ่มขึ้นประมาณร้อยละ 15

ส่วนภาคกลางมีอัตราเข้าพักราวร้อยละ 65 ลดลงประมาณร้อยละ 15

ภาคใต้มีอัตราการเข้าพักประมาณร้อยละ 68 ซึ่งใกล้เคียงกับปีที่ผ่านมา ยกเว้น
ภูเก็ตที่ลดลงประมาณร้อยละ 10-15
เนื่องจากมีการประกาศว่าป่าตองเป็นเป้าหมายในการก่อการณ์ร้าย ในทางกลับกันสมุย
กลับมีจำนวนนักท่องเที่ยวเพิ่มขึ้นในอัตราเฉลี่ยร้อยละ 4

ภาคเหนือมีอัตราการเข้าพักประมาณร้อยละ 46 ลดลงประมาณร้อยละ 3
โดยเชียงใหม่ได้รับผลกระทบจากจำนวนนักท่องเที่ยวนักท่องเที่ยวอเมริกา
ที่เคยเดินทางมาเป็นจำนวนมากได้หายไป
นักท่องเที่ยวจากออสเตรเลียต่างยกเลิกโปรแกรมท่องเที่ยวเชียงใหม่ด้วยและเกิดการขาดแคลนเที่ยวบินในเส้นทางกรุงเทพฯ-เชียงใหม่

ภาวะอุตสาหกรรมท่องเที่ยวแนวโน้มของธุรกิจในโรงแรมและสภาพการแข่งขันในประเทศปี 2546

ในภาพรวมกระแสการเดินทางเข้าไทยของนักท่องเที่ยวต่างประเทศ
ยังคงมีแนวโน้มการเติบโตต่อเนื่อง โดยการท่องเที่ยวแห่งประเทศไทยคาดการณ์จำนวน
นักท่องเที่ยวจากต่างประเทศไว้ประมาณ 11.13 ล้านคน เป็นอัตราการขยายตัวร้อยละ 6
และจะทำรายได้ให้กับอุตสาหกรรมการท่องเที่ยวถึง 360,600 ล้านบาท
โดยประเมินเป็นอัตราเพิ่มของรายได้สูงถึงร้อยละ 11

สำหรับจำนวนนักท่องเที่ยวภายในประเทศนั้น การท่องเที่ยวแห่งประเทศไทยตั้งเป้าหมายไว้ที่
63.07 ล้านคน / ครั้ง ซึ่งเป็นอัตราการขยายตัวในเชิงบวกร้อยละ 2
และคาดว่าจะทำรายได้ให้กับอุตสาหกรรมการท่องเที่ยวเป็นจำนวนทั้งสิ้น 323,000 ล้านบาท

สำหรับยุทธศาสตร์ในปี 2546
การท่องเที่ยวแห่งประเทศไทยจะผลักดันให้ประเทศไทยเป็นศูนย์กลางการท่องเที่ยวแห่งเอเชีย
มีการหยิบยกเรื่องสิ่งแวดล้อมมาเป็นจุดขายเนื่องจากกระแสทั่วโลกกำลังให้ความ สนใจ
นอกจากนี้ยังจะมุ่งเจาะตลาดเยาวชนให้มากขึ้น

ส่วนแคมเปญที่จะใช้ในตลาดต่างประเทศยังคงใช้ Amazing Thailand Experience Variety
เหมือนเดิมเนื่องจากเป็นคำที่ติดตลาดนักท่องเที่ยวทั่วโลก โดยเน้นความแตกต่างของไทย
ในเรื่องความหลากหลายของสินค้าทางการท่องเที่ยว (Variety) ความเป็นคนไทย (Thai
People) และความเป็นไทย (Thai Touch) โดยจะมีการจัดกิจกรรมขึ้นมาขายตลอดทั้งปี
เริ่มจากงานบางกอกฟิล์มเฟสติวัล ตรุษจีนเยาวราช พัทยามิวสิค มหาสงกรานต์
ไทยแลนด์แกรนด์เซลล์ เป็นต้น

ขณะเดียวกันก็ส่งเสริมให้คนไทยเที่ยวในประเทศ ภายใต้แคมเปญส่งเสริมการขายที่ชื่อว่า Unseen
in Thailand
มีการส่งเสริมให้นักท่องเที่ยวคนไทยไปเที่ยวในสถานที่ที่ยังไม่เคยไปมาก่อนในแต่ละจังหวัด
เพื่อให้เที่ยวกันได้ตลอดทั้งปี

กลุ่มเป้าหมายของนักท่องเที่ยวต่างประเทศ

  ----------------------------------- -----------------------------------
  รักษาตลาด                            

  เอเชียแปซิฟิค                          มาเลเซีย สิงคโปร์ ไต้หวัน ฮ่องกง เกาหลี

  ยุโรป                                เนเธอร์แลนด์ อิตาลี ฝรั่งเศส ยุโรปตะวันออก

  อเมริกา                              สหรัฐอเมริกา คานาดา
  ----------------------------------- -----------------------------------

  ----------------------------------- -----------------------------------
  ดำเนินการเชิงรุก                       

  เอเชียแปซิฟิค                          อินเดีย ออสเตรเลีย จีน ญี่ปุ่น

  ยุโรป                                เนเธอร์แลนด์ อิตาลี ฝรั่งเศส ยุโรปตะวันออก

  อเมริกา                              อเมริกา แคนาดา
  ----------------------------------- -----------------------------------

+----------------------------------+-----------------------------------+
| ดำเนินการเชิงรุก                    |                                   |
+----------------------------------+-----------------------------------+
| ตะวันออกกลาง                      | สหราชอาณาจักร อาหรับ เอมิเรสต์        |
+----------------------------------+-----------------------------------+
| กลุ่มตลาดเฉพาะ                     | MICE, Family, Senior, Youth,      |
|                                  | Honeymoon, Sport, Long Stay       |
+----------------------------------+-----------------------------------+

กลุ่มเป้าหมายของนักท่องเที่ยวในประเทศ

1.  กลุ่มผู้มีรายได้สูง

2.  กลุ่มข้าราชการ/พนักงานรัฐวิสาหกิจ

3.  กลุ่มครอบครัว

4.  กลุ่มเยาวชน

5.  กลุ่ม MICE

6.  กลุ่มคนวัยทำงาน

7.  กลุ่มผู้สูงอายุ

8.  กลุ่มศาสนา

9.  กลุ่มผู้เดินทางไปต่างประเทศ

สรุปทิศทางการท่องเที่ยวการโรงแรมและการแข่งขันปี 2546 ดังนี้

สำหรับแนวโน้มของอุตสาหกรรมการท่องเที่ยวไทยในปี 2546 คาดว่าจะมีอัตราการขยายตัวเพิ่มขึ้น และโรงแรมในภาพรวมคาดว่าจะมีอัตราการเติบโตประมาณร้อยละ 3-5 ทั้งนี้จะขึ้นอยู่กับสถานการณ์โลกเป็นสำคัญ

ปัญหาสงครามระหว่างอิรักและอเมริกาจะยืดเยื้อหรือไม่
และภายหลังสงครามจะเกิดการก่อการร้ายและแพร่กระจายไปทั่วโลกตามหรือไม่
ปัจจัยทั้งหมดนี้จะเป็นผลเสียต่ออุตสาหกรรมท่องเที่ยวของไทยโดยตรง
และทำให้จำนวนนักท่องเที่ยวต่างประเทศที่ประมาณการไว้ 11.13 ล้านคน ตลอดจนรายได้
อุตสาหกรรมการท่องเที่ยว 3.6 แสนล้านบาท ในปี 2546 จะ ลดลงจากเป้าหมายที่ตั้งไว้

ทั้งนี้การท่องเที่ยวแห่งประเทศไทยได้เตรียมแผนเพื่อรับมือกับเหตุการณ์ผันผวนด้วยเช่นกัน
โดยเฉพาะการจัดโรดโชว์ส่งเสริมการขาย
โดยจะมุ่งหน้าไปยังประเทศที่มีศักยภาพทางการท่องเที่ยวส่วนใหญ่เป็นประเทศในย่านเอเชียเช่น
เกาหลี สิงคโปร์ ฮ่องกง จีนและไต้หวัน ทั้งนี้เพื่อไปกระตุ้น
และสร้างความมั่นใจในการเดินทางระหว่างประเทศ

สำหรับแผนการตลาดภายในประเทศจะใช้กลยุทธ์ส่งเสริมให้คนไทยท่องเที่ยวภายในประเทศด้วยแคมเปญเที่ยวทั่วไทยไปได้ทุกเดือน
ภายใต้แนวคิด Unseen in Thailand

หากพิจารณาตามแผนการที่การท่องเที่ยวแห่งประทศไทยวางไว้ภายใต้สถานการณ์การท่องเที่ยว
ที่เป็นปกติของปี 2546 จะพบว่า

ตลาดจีนมีอัตราการเติบโตประมาณร้อยละ 15
เพราะเป็นตลาดที่ไม่ได้รับผลกระทบจากสงครามมากนัก

ส่วนตลาดญี่ปุ่นถือเป็นตลาดอันดับหนึ่งของไทยเหมือนเดิมและเป็นตลาดที่อ่อนไหวกับ
เหตุการณ์รอบข้าง

ด้านตลาดเกาหลี มีแนวโน้มจะเพิ่มขึ้นอีกมากเพราะจะเดินทางกันตลอดทั้งปี
และไม่น่าจะได้รับผลกระทบจากสงคราม

ตลาดรัสเซียเติบโตประมาณร้อยละ 4 เป็นตลาดใหม่ที่มีแนวโน้มในการเจริญเติบโตที่ดี

ตลาดอินเดียมีแนวโน้มที่จะเติบโต แต่มีปัญหาเรื่องของเที่ยวบินที่มีอยู่จำกัดและโรงแรม
ไม่ให้การต้อนรับที่ดีกับนักท่องเที่ยวเช่นเดียวกันกับตลาดตะวันออกกลางทีมีอัตราการเติบโตที่ดี
แต่มีปัญหาเช่นเดียวกันกับตลาดอินเดีย

ส่วนแนวโน้มการท่องเที่ยวของตลาดไมซ์ (MICE) ในปีหน้าคาดว่าจะมีการขยายตัวมากขึ้น

หากไม่มีผลกระทบจากเหตุการณ์ภายนอก เช่น ภาวะสงคราม แนวโน้มของธุรกิจโรงแรมในปี 2546
คาดว่าอัตราการเข้าพักโดยรวมน่าจะสูงขึ้นประมาณร้อยละ 5-6 และคาดว่าอัตราห้องพักน่าจะอยู่ที่
ร้อยละ 73-74 และเมื่อวิเคราะห์เป็นรายภาคมีการคาดการณ์กันว่าในปี 2546
โรงแรมในกรุงเทพฯจะมีอัตราเข้าพักเพิ่มขึ้นร้อยละ 5-6 ภาคเหนือจะเพิ่มขึ้นร้อยละ 5-10
จากการที่รัฐบาลส่งเสริมให้เชียงใหม่เป็นศูนย์กลางการบิน ส่วนภาคใต้คาดว่าจะใกล้เคียงกับปี
2545 คือมีอัตราเข้าพักในราวร้อยละ 60-65
โดยเฉพาะที่ภูเก็ตยังน่าเป็นห่วงเพราะแม้จะมีนักท่องเที่ยวเดินทางไปมาก
การกระจายตัวไปยังแหล่งท่องเที่ยวใกล้ตัวอย่าง เช่นกระบี่และพังงาก็เพิ่มมากขึ้นด้วย
อีกปัจจัยหนึ่งมาจากปัญหาห้องพักเพิ่มขึ้นอีก 2,000 ห้องที่ภูเก็ต
จะทำให้อัตราการเข้าพักโดยรวมของโรงแรมไม่ขยายตัว

3.3 การจัดหาผลิตภัณฑ์หรือบริการ

ก. บริษัทประกอบธุรกิจการให้บริการด้านโรงแรมเป็นหลัก
ปริมาณการให้บริการห้องพักแต่ละแห่งมีดังนี้

จำนวนห้องพัก

  โรงแรมดุสิตธานี 500

  โรงแรมดุสิตรีสอร์ท พัทยา 462

  โรงแรมดุสิตรีสอร์ท และโปโลคลับ 300

  โรงแรมดุสิต นิกโก้ มะนิลา 542

  โรงแรมรอยัลปริ๊นเซส กรุงเทพ 168

  โรงแรมรอยัลปริ๊นเซส ศรีนครินทร์ 198

  โรงแรมรอยัลปริ๊นเซส เชียงใหม่ 198

  ข. กระบวนการผลิตหรือการกำจัดวัตถุดิบเหลือใช้มีผลกระทบต่อสิ่งแวดล้อม ดังนี้

การประกอบการของบริษัทฯ ประเภทธุรกิจโรงแรม ซึ่งนับเป็นส่วนหนึ่งของชุมชนนั้น
โรงแรมและรีสอร์ทในเครือดุสิตธานี
ยึดมั่นในแนวทางการดำเนินการที่มุ่งมั่นในด้านการรักษาสิ่งแวดล้อมของชุมชนอย่างเต็มที่
นับตั้งแต่ผู้บริหารระดับสูง หัวหน้าแผนก
เจ้าหน้าที่และพนักงานโรงแรมทุกคนล้วนแต่มีความกระตือรือร้นที่จะร่วมมือกัน
ทำให้สถานที่ประกอบการมีสภาพแวดล้อมที่สะอาดและน่ารื่นรมย์ เนื่องจากน้ำและไฟฟ้าเป็น
สิ่งที่จำเป็นอย่างยิ่งในการประกอบธุรกิจโรงแรม
ซึ่งทางโรงแรมและรีสอร์ทในเครือดุสิตธานีตระหนักดีว่าโรงแรมจะดำเนินธุรกิจโดยใช้ทรัพยากรธรรมชาติอย่างมีประสิทธิภาพและรู้คุณค่า
ซึ่งจะเห็นได้จากมาตรการการดำเนินการต่าง ๆ ดังนี้

1. ทางบริษัทได้กำหนดให้แต่ละโรงแรมมีโรงบำบัดน้ำเสีย
ซึ่งโรงแรมได้ควบคุมดูแลระบบบำบัดน้ำเสีย ให้สามารถบำบัดน้ำเสียได้อย่างมีประสิทธิภาพ
และนำน้ำทิ้งหลังบำบัดที่ผ่านการเติมคลอรีนแล้วไปใช้รดน้ำต้นไม้ ทำความสะอาดพื้น อาคาร ล้างรถ
เป็นต้น และจากผลการวิเคราะห์คุณภาพน้ำทิ้ง พบว่า
คุณภาพน้ำอยู่ในมาตรฐานคุณภาพน้ำทิ้งจากอาคาร
ตามประกาศสำนักงานคณะกรรมการสิ่งแวดล้อมแห่งชาติ

2. การจัดการด้านพลังงานไฟฟ้า โดยจะมีการติดตั้งเครื่องวัดย่อย เพื่อจะวัดว่า
แต่ละส่วนแต่ละแผนกใช้พลังงานอย่างมีประสิทธิภาพเพียงไร ซึ่งโดยเครื่องวัดย่อยนี้
ทางโรงแรมสามารถควบคุมการใช้พลังงานในแต่ละเดือน แต่ละปีเป็นแผนก ๆ อย่างมีประสิทธิภาพ

3. นอกจากนี้ ทางโรงแรมยังมีมาตรการในการจัดการขยะมูลฝอยที่เกิดขึ้นดังนี้

3.1 ลดปริมาณของขยะมูลฝอย
โดยการหลีกเลี่ยงสินค้าที่มีการบรรจุหีบห่อที่เกินความจำเป็นด้วยวัสดุที่ไม่สามารถนำกลับมาใช้ได้อีก

3.2 นำสิ่งของต่าง ๆ กลับมาใช้อีกครั้งหนึ่ง
เพื่อวัตถุประสงค์เดิมหรือวัตถุประสงค์อื่นเท่าที่จะสามารถทำได้ เช่น ขวดที่สามารถบรรจุของได้ใหม่
ผ้าขนหนูและถุงใส่เสื้อผ้าส่งซัก ผ้ากันเปื้อนที่ซักล้างทำความสะอาดได้
แบตเตอรี่ไฟที่สามารถอัดกระแสไฟฟ้าใหม่ได้ บันทึกข้อความที่ใช้ภายใน
โรงแรมด้วยกระดาษที่ใช้แล้ว แต่ยังมีเนื้อที่พอจะเขียนข้อความได้ เป็นต้น

3.3 นำสิ่งที่ใช้แล้วไปแปรสภาพเพื่อนำกลับมาใช้ประโยชน์อีกครั้งหนึ่ง โดยวิธีการแยกประเภทขยะ
โดยเริ่มตั้งแต่การจัดหาภาชนะรองรับแยกตามชนิด
และทางโรงแรมจะจำหน่ายออกเพื่อเข้าสู่กระบวนการกลับมาใช้ใหม่ เช่น อลูมิเนียม
กระดาษใช้ในสำนักงาน อาหารและอินทรียวัตถุ แก้ว พลาสติก กระป๋องที่ทำด้วยเหล็กและดีบุก
เป็นต้น

  การควบคุมโดยหน่วยงานรัฐ

บริษัท ดุสิตธานี จำกัด (มหาชน)
เป็นบริษัทที่ได้จดทะเบียนเป็นนิติบุคคลตามกฎหมายว่าด้วยบริษัทมหาชนจำกัด ณ กรมทะเบียนการค้า
กระทรวงพาณิชย์ ใบสำคัญแสดงการจดทะเบียนของบริษัท
ถูกต้องตามประมวลกฎหมายแพ่งและพาณิชย์ทุกประการ

ด้านสุขอนามัย ทางบริษัทจะปฏิบัติตามข้อบัญญัติจากสำนักงานกรุงเทพมหานคร หรือ
เทศบาลท้องถิ่นประจำจังหวัด

การว่าจ้างชาวต่างประเทศมาทำงานในโรงแรมนั้น
ทางบริษัทจะต้องยื่นคำขอต่อสำนักงานตรวจคนเข้าเมือง กระทรวงมหาดไทย

ส่วนการจำหน่ายสุราและยาสูบ ทางบริษัทต้องยื่นคำขออนุญาตต่อกรมสรรพสามิต กระทรวงพาณิชย์

สำหรับการซื้อขายแลกเปลี่ยนเงินตราต่างประเทศนั้น ทางบริษัทได้ปฏิบัติตามระเบียบ
ข้อกำหนดของธนาคารแห่งประเทศไทย สำหรับปี 2545 บริษัทไม่มีเงินกู้ เพราะได้ชำระคืนหมดแล้ว

ซึ่งจะเห็นได้ว่า นับตั้งแต่บริษัทเปิดดำเนินกิจการมา ได้วางแนวทางการปฏิบัติงาน
ให้เป็นไปตามกฎระเบียบที่หน่วยงานของรัฐได้กำหนดไว้ทั้งสิ้น จึงไม่เคยมีประวัติการกระทำผิดใด ๆ